Iosune de Goñi García

Iosune de Goñi García (Burlata, Nafarroa Garaia, 1993ko maiatzaren 23a) idazlea eta argazkilaria da.

 Bizitza 
Filosofia ikasketak egin zituen Euskal Herriko Unibertsitatean eta gero Ingeles Ikasketak Urrutiko Hezkuntzarako Unibertsitate Nazionalean. Ikasketa Graduak, Literatura, Arte eta Ingeles Pentsamenduaren Ikasketa Konparatiboetako Masterra eta Irakasleen Prestakuntzako Masterra ere egin ziten. Ondoren, Hilda Doolittle-ren obran hasi zen mitologia eta feminismoari buruzko doktoretza tesi batean lanean. 

Neskatoa zela idazten zuen, amarekin ipuinak eta kantuak asmatzen hasi zenetik. Bere denboraren zati handi bat idazten ematen du, euskaraz zein gaztelaniaz. Itzultzaile eta argazkilari gisa ere trebatu da, eta  bi diziplinak literaturaren idazketarekin eta irakaskuntzarekin uztartzen ditu.

Argazkigintzarako grina ere betidanik izan du. Txikia zenean argazkiak egiten zituen gurasoen kamera analogikoarekin eta 15 urterekin lehen kamera digitala erosi zuen, Canon EOS 1000D bat. Geroago, 18 urterekin, argazkilaritza analogikoaz interesatzen hasi zen. Karrete kamara pila bat ditu eta ia ez du digitala erabiltzen.

 Lan ibilbidea 
Sormenaren sektoreari dagokionez, idazlea eta argazkilaria da, eta asko interesatzen zaio diziplina artistiko desberdinen arteko elkarguneak aztertzea. Literaturarantz jo zuen bere lehen sormen bulkada. 

 Idazle 
Hainbat poema-liburu argitaratu ditu, hala nola, Iparreko basoak (XXVIII Autore Novelentzako Euskarazko Literatura Lehiaketa, 2019), Gorputz baten aztarnak elurretan (Pasaia Hiria Poesia Saria, Bermingham, 2022), Itzalak uraren azpian (Egile berrientzako XXXI Euskarazko Literatura Lehiaketa, 2022) eta Ahizpa beltza (Balea zuria, 2024). Gaztelaniaz Trenza roja (2020) fanzine multidisziplinarra argitaratu zuen, Inés Martínez García idazlearekin batera, eta Poesia Liburuen Proiektuen IV. Saria irabazi zuen Poesia en el mar poemategiarekin.

Bere testuak literatur sorkuntzako hainbat aldizkaritan ere agertu dira: Los muchachos ebrios (La Tribu, 2016), Liberoamericanas (Liberoamérica, 2018), La desconocida que soy, II. liburukia (Indigo, 2018), 100 mujeres poetas (9editoreak, 2019), Grayas (La Brotada, 2021), Izotzetan islatuak (Liberoamerica, 2020), La tierra y la nada (Bala perdida, 2022), Hatsaren Poesia Olerki Bilduma (Hatsa Elkartea, 2017-2025), YPoetas de la generación Y-Z. Navarra 1981-2003 (Nafarroako Gobernua, 2025) eta La tierra giró para acernos (Graviola, 2025).

Lankidetza-proiektuetan parte hartu du, besteak beste, Ella poema (2017-2019) dantza- eta poesia-zikloan eta Contrespacios/Kontraesanak (2022) poesia- eta ilustrazio-erakusketan. 

 Argazkilari 
Argazkilari gisa hainbat erakusketa egin ditu, bakarka zein taldeka, Euskal Herrian, Grezian eta Kanadan. Lantzen dituen gaien artean, gorputza, natura, feminismoa eta mitologia nabarmentzen dira.

Erakusketa indibidual eta kolektiboetan parte hartu du,  Euskal Herrian zein nazioartean. 2020an argitaratu zuen bere lehen lan hibridoa, Trenza roja, foto-liburu eta poemategiaren artekoa, Inés Martínez García madrildar idazlearekin batera. Handik aurrera, testuak eta irudiak uztartzen jarraitu du poesia errezitaldietan, idazketa eta argazki tailerretan, erakusketa hibridoetan eta bi lengoaiak uztartzen dituzten argitalpenetan. Bere irudiak hainbat liburu eta musika diskoen azaletan agertu dira, eta Zuga musika proiektuan kolaboratu ohi du, non alderdi bisualaz arduratu den.

 Kidetzak 
Espainiako Lomography komunitateko kidea da. 

 Argitaratutako lanak 
Bere testuak hainbat aldizkari, antologia eta fanzineetan argitaratu dira. Asko gustatzen zaio argazkilaritza esperimentala, horregatik erabiltzen ditu kamera analogiko eta teknikoak, hala nola film soup edo erakusketa anitzak.

 Erreferentziak 

 Kanpo estekak 

Kategoria:Burlatarrak
Kategoria:Nafarroa Garaiko idazleak
Kategoria:Emakume idazleak
Kategoria:Nafarroa Garaiko argazkilariak
Kategoria:Emakume argazkilariak